Lalu Muhammad Zohri

Lalu Muhammad Zohri (lahir 1 Julai 2000) ialah pelari pecut Indonesia yang memenangi pingat emas dalam acara 100 meter di Kejohanan Olahraga Remaja Dunia 2018 yang berlangsung di Tampere, Finland. Dengan catatan masa 10.18 saat. 

Beliau merupakan pemegang rekod kebangsaan Indonesia dalam acara 100 meter dan 200 meter.

 Kerjaya 

Lalu Muhammad Zohri memenangi pingat emas  pada Kejohanan Olahraga Remaja Dunia 2018 yang berlangsung di Tampere, Finland pada 11 Julai 2018. Dengan catatan masa 10.18 saat, beliau menewaskan dua pelari Amerika Syarikat, Anthony Schwartz dan Eric Harrison. 

Pencapaian beliau merupakan sejarah baharu dalam sukan olahraga Indonesia. Sebelum ini, pencapaian terbaik atlet Indonesia pada Kejohanan Olahraga Remaja Dunia dalam acara larian 100 meter ialah menduduki tempat kelapan pada pusingan awal di tahun 1986.

Pada Sukan Asia 2018, beliau mara ke final tetapi menduduki tempat ke-7 dalam masa 10.20 saat dalam larian 100 m. Bagaimanapun, beliau dan rakan-rakan  berjaya memenangi pingat perak dalam acara 4×100 m.

Pada Kejohanan Asia 2019, beliau memenangi pingat perak dengan catatan masa 10.13 saat yang diraihnya pada pusingan akhir. Catatan masa itu turut memecahkan rekod kebangsaan bagi acara larian 100 meter yang sebelum ini dipegang Suryo Agung Wibowo dengan catatan masa 10.17 saat.

Beliau mewakili Indonesia dalam acara larian 100 meter di Sukan Olimpik Tokyo 2020, beliau tersingkir pada pusingan kelayakan.

 Anugerah dan Pencalonan 

+AnugerahTahunKategoriKeputusanForbes 2021 30 Under 30 Asia (Entertainment and Sports) Golden Award SIWO PWI2019Atlet Lelaki HarapanIndonesian Sport Awards2018Atlet Muda BerbakatiNews Indonesia Awards2019Atlet Berprestasi

 Rujukan 

Kategori:Kelahiran 2000
Kategori:Orang hidup
Kategori:Orang Indonesia
Kategori:Atlet Indonesia